

   66  <>清‧葉天士‧‧三時伏氣外感篇

                               建檔：中國醫藥學院學士後中醫學系　高尚德主任


1=標題= 葉香巖三時伏氣外感篇

春溫一證，由冬令收藏未固，昔人以冬寒內伏，藏於少陰，入春發於少陽，
以春木內應肝膽也，寒邪深伏，已經化熱，昔賢以黃苓湯為主方，苦寒直清裏熱，
熱伏於陰，苦味堅陰，乃正治也，知溫邪忌散，不與暴感門同法，若因外邪先受，
引動在裏伏熱，必先辛涼以解新邪，繼進苦寒以清裏熱，況熱乃無形之氣，
時醫多用消滯，攻治有形，胃汁先涸，陰液劫盡者多矣。

風溫者，春月受風，其氣已溫，經謂春病在頭，治在上焦，肺位最高，邪必先傷，
此手太陰氣分先病，失治則入手厥陰心包絡，血分亦傷，蓋足經順傳，如太陽傳陽明，
人皆知之，肺病失治，逆傳心包絡，人多不知者，俗醫見身熱欬喘，
不知肺病在上之旨，妄投荊防柴葛，加入枳樸杏蘇菔子查麥橘皮之屬，輒云解肌消，
食有見痰喘，便用大黃礞石滾痰丸藥，致脾胃陽和傷極，陡變驚癇莫涘者多矣。

自注風溫肺病，治在上焦，夫春溫忌汗，初病投劑，宜用辛涼，若雜入消導發散，
不但與肺病無涉，劫盡胃汁，肺乏津液上供，頭目清竅，徒為熱氣熏蒸鼻乾如煤，
目瞑或上竄無淚，或熱深肢厥，狂躁溺澀，胸高氣促，皆是肺氣不宣化之徵，
斯時若以肺藥少加一味清降，使藥力不致直趨腸中，而上痹可開，諸竅自爽，
無如市醫僉云結胸，皆用連蔞柴枳苦寒直降，致閉塞愈甚，告斃者多。

又此證初因癹熱喘嗽，首用辛涼清肅上焦，
如薄荷連翹牛蒡象貝桑葉沙參梔皮蔞皮花粉，若色蒼熱勝煩渴，用石膏竹葉辛寒清散，
痧疹亦當宗此，若日數漸多，邪不得解，苓連涼膈亦可用，至熱邪逆傳膻中，
神昏目瞑，鼻竅無涕淚，諸竅欲閉，其勢危急，必用至寶丹或牛黃清心丸，
病減後餘熱，只甘寒清養胃陰足矣。

春月暴暖忽冷，先受溫邪繼為冷束，欬嗽灰喘最多，辛解忌溫，只用一劑，
大忌絕穀，若甚者宜晝夜豎抱勿倒，三四日，夫輕為欬，重為喘，喘急則鼻抓胸挺。

自注春溫皆冬季伏邪，詳於大方諸書，幼科亦有伏邪，治從大方，然暴感為多，
如頭痛惡寒，發熱喘促，鼻塞聲重，脈浮無汗，原可表散，春令溫舒，辛溫宜少用，
陽經表藥，最忌混亂，至若身熱欬喘有痰之證，只宜肺藥辛解，
瀉白散加前胡牛蒡薄荷之屬，消食藥只宜一二味，若二便俱通者，消食少用，
須辨表裏上中下何者為急施治。

又春季溫暖，風溫極多，溫變熱最速，若發散風寒消食，劫傷津液，變證尤速，
初起欬嗽喘促，通行用。
薄荷、連翹、象貝、牛蒡、花粉、桔梗、沙參、木通、枳殼、橘紅。

表解熱不清用。
黃苓、連翹、桑皮、花粉、地骨皮、川貝、知母、山梔。

備用方。
黃苓湯、蔥豉湯、涼膈散、清心涼膈散、葦莖湯、瀉白散、葶＠大棗湯、
喻氏清燥救肺湯裏熱不清，朝上涼，晚暮熱，即當清解血分，久則滋清養陰，
若熱陷神昏，痰升喘促，急用牛黃丸，之屬。

風溫乃肺先受邪，遂逆傳心包，治在上焦，不與清胃攻下同法，幼科不知，
初投發散消，食不應，改用柴苓瓜蔞枳實黃連再下奪，不應，多致危殆，
皆因不明手經之病耳。

若寒痰阻閉，亦有喘急胸高，不可與前法，用三白吐之，或妙香丸，夏為熱病，
然至已前，時令未為大熱，經以先夏至病溫，後夏至病暑，溫邪前已申明，暑熱一證，
醫者易眩，夏暑發自陽明，古人以白虎湯為主方，後賢劉河間創議迥出諸家，
謂溫熱時邪，當分三焦投藥，以若辛寒為主，若拘六經分證，仍是傷寒治法，
致誤多矣，蓋傷寒外受之寒，必先從汗解，辛溫散邪是已，口鼻吸入之寒，
即為中寒陰病，治當溫裏，分三陰見證施治，若夫暑病，專方甚少，皆因前人略於暑，
詳於寒耳，考古如金匱暑暍痙之因，而潔古以動靜分中暑中熱，各具至理，茲不概述，
論幼科病暑熱夾雜別病有諸，而時下不外發散消導，加入香薷一味，或六一散一服，
考本草香薷辛溫發汗，能泄宿水，夏熱氣閉無汗，渴飲停水，香薷必佐杏仁，
以杏仁苦降泄氣，大順散取義若此，長夏溼令，暑必兼溼，暑傷氣分，溼亦傷氣，
汗則耗氣傷陽，胃汁大受劫爍，變病由此甚多，發泄司令，裏真是虛，張鳳逵云，
暑首用辛涼，繼用甘寒，再用酸泄酸斂，不必用下，可稱要言不煩矣，
然幼科因暑熱蔓延，變生他病。茲摘其概。

暑邪必挾溼，狀如外感風寒，忌用柴葛羌防，如肌表熱無汗，辛涼輕劑無誤，
香薷辛溫氣升，熱伏易吐，佐苦降，如杏仁黃連黃苓則不吐，宣通上焦，
如杏仁連翹薄荷竹葉，暑熱深入，伏熱煩渴，白虎湯，六一散，暑病頭脹如蒙，
皆熱盛上熾，白虎竹葉，酒溼食滯者，加辛溫通裏。

夏令受熱，昏迷若驚，此為暑厥，即熱氣閉塞孔竅所致，其邪入絡，與中絡同法，
牛黃丸，芳香利竅可效，神甦已後，用清涼血分，
如連翹心竹葉心元參細生地鮮生地二冬之屬，此證初起，大忌風藥，初病暑熱傷氣，
竹葉石膏湯，或清肺輕劑，大凡熱厥深，四肢逆冷，但看面垢齒燥，二便不通，
或瀉不爽，為是，大忌誤認傷寒也。

右暑厥。

幼兒斷乳納食，值夏月脾胃主氣，易於肚膨泄瀉，足心熱，形體日瘦，或煩渴善，
食漸成五疳積聚，當審體之強弱，病之新久，有餘者疏胃清熱，食入糞色白，或不化，
健脾佐消導清熱，若溼熱，若溼熱內鬱，蟲積腹痛，導滯驅蟲微下之，
緩調用肥兒丸之屬。

右熱疳。

夏季秋熱，小兒泄瀉，或初愈未愈，滿口皆生疳蝕，嘗有阻塞咽候致危者，
此皆在裏溼盛生熱，熱氣蒸灼，津液不生，溼熱偏傷氣分，治在上焦，或佐淡滲，
世俗常刮西瓜翠衣治疳，取其輕揚滲利也，右口疳。

夏季溼熱鬱蒸，脾胃氣弱，水榖之氣不運，溼著內蘊為熱，漸至浮腫腹脹，小水不，
利治之非法，水溼久漬，逆行犯肺必生欬嗽喘促，甚則坐不得臥，俯不得仰，
危期速矣，大凡喘必生脹，脹必生喘，方書以先喘後脹治在肺，先脹後喘治在脾，
亦定論也，金匱有風水皮水石水正水黃汗，以分表裏之治，河間有三焦分消，
子和有磨積逐水，皆有奧義，學者不可不潛心體認，難以概述，閱近代世俗，
論水溼喘之證，以內經開么門取汗為表治，分利小便潔淨府為裏治，經旨病能篇，
謂諸溼腫滿，皆屬於脾，以健脾燥溼為穩治，治之不效，技窮束手矣，
不知凡病皆本乎陰陽，通表利小便，乃宣經氣，利腑氣，是陽病治法，暖水臟，
溫脾胃，補土以驅水，是陰病治法，治肺痹以輕開上，治脾必佐溫通，
若陰陽表裏乘違，臟真日漓，陰陽不運，亦必作脹治，以通陽乃可奏績，
如局方禹餘糧丸，甚至二焦交阻，必用分消，腸胃窒塞，必用下奪，
然不得與傷寒實熱同例，擅投硝黃枳朴擾動陰血，若太陰脾臟，飲溼阻氣，
溫之補之不應，欲用下法，少少甘遂為丸可也，其治實證選用方法備采。

喘脹備用方。
葶藶大棗湯、瀉白散、大順散、牡蠣澤瀉散、五苓散、越脾湯、甘遂半夏湯、控涎丹、
五子五皮湯、子和桂苓湯、禹功丸、茯苓防己湯、中滿分消湯、小青龍湯、木防山湯。


吐瀉一證，幼兒脾胃受傷，陡變驚搐最多，若是不正，穢氣觸入，或口食生冷，
套用正氣散、六和湯、五積散之類，正氣受傷，肢冷呃忒，嘔吐自利，
即用錢氏益黃散，有痰用星附六君子湯、理中湯等，倘熱氣深伏，煩渴引飲，嘔逆者，
連香飲，黃連竹筎橘皮半夏湯，熱閉神昏，用至寶丹，寒閉，用來復丹。

稚年夏月食瓜果，水寒之溼，著於脾胃，令人泄瀉，其寒溼積聚，未能遽化熱氣，
必用辛溫香竄之氣，古方中消瓜果之積，以丁香肉桂，或用麝香，令七香餅治瀉，
亦祖此意，其平胃散，胃苓湯，亦可用。

瘧之為病，因暑而發者居多，方書雖有痰食寒熱瘴癘之互異，幼稚之瘧，
多因脾胃受病，然氣怯神昏，初病驚癇厥逆為多，在夏秋之時，斷不可認為驚癇，
大方瘧證，須分十二經，與欬證相等，若幼科庸俗但以小迆胡去參，
或香薷葛根之屬，不知柴胡劫肝陰，葛根竭胃汁，致變屢矣，證必熱多煩渴，
邪自肺受者，桂枝白虎湯，二進必愈，其冷食不運，有足太陰脾經見證，初用正氣，
或用辛溫，如草果生薑半夏之屬，方書謂草果治太陰獨勝之寒，知母治陽明獨勝之熱，
瘧欠色奪，脣白汗多，餒弱必用四獸飲，陰虛內熱，必用虌甲首烏知母，
便漸溏者忌用，久瘧營傷，寒勝加桂薑，擬初中末瘧門用藥於左。

初病暑風溼熱瘧藥。
脘痞悶、枳殼、桔梗、杏仁、厚朴、瓜蔞皮、山梔、香豉。
頭痛宜辛涼輕劑、連翹、薄荷、赤芍、羚羊角、蔓荊子、滑石。重則月石膏，
口渴用花粉，煩渴用竹葉石膏湯，
熱甚則用黃苓、黃連、山梔。

夏季身痛屬溼，羌防辛溫宜忌，宜用木防己蠶砂。

暑熱邪傷，初在氣分，日多不解，漸入血分，反渴不多飲，脣舌絳赤，
苓連膏知不應，必用血藥，量佐清氣熱一味足矣。

輕則用表蒿、丹皮、犀角、竹葉心、元參、解生地、細生地、木通、淡竹葉，
若熱久痞結瀉心湯選用。

夏月熱久入血，最多蓄血一證，＠語昏狂，看法以小便清長，大便必黑為是，
桃核承氣湯為要藥。

瘧多用烏梅，以酸泄木安土之意，用常山草果，乃劫其太陰之寒，以常山極走，
使三邪不相併之謂，用人參生薑日露薑飲，一以固元，一以散邪，
取通神明去穢惡之氣，總之久瘧氣餒，凡壯膽氣，皆可止瘧未必真有瘧鬼，
又瘧疾既久，深入血分，或結瘧母，＠甲煎丸，設用煎方，活血通絡可矣。

徐忠可云，幼兒未進穀食者，患瘧久不止，用冰糖濃湯，余試果驗，痢疾一證，
古稱滯下，蓋裏有滯濁而後下也，但滯在氣，滯在血，冷傷熱傷，而滯非一，
今人以滯為，食但以消，食併令禁忌飲食而已。

夫瘧痢皆起夏初，都因溼熱鬱蒸，以致脾胃水穀不通，溼熱灼氣，血為黏膩，
先痛後痢，痢後不爽，若偶食瓜果水寒即病，未必即變為熱，先宜辛溫疏利之劑，
若膿血幾十行，痛後重，初用宣通驅熱，如芩連大黃，必加甘草以緩之，非如傷寒糞，
堅須用芒硝鹹以耎，堅直走破泄至陰，此不過苦能勝溼，寒以逐熱，足可卻病，古云，
行血則便膿愈，導氣則後重除，行血涼向，如丹皮桃仁延胡黑查歸尾紅花之屬，
導氣如木香檳榔青皮枳朴橘皮之屬，世俗通套，不過如此，蓋瘧傷於經，猶可延挨，
痢關乎臟，誤治必危，診之大法，先明體質強弱，肌色蒼嫩，更詢起居致丙因由，
初病體堅質實，前法可遵，欠病氣餒神衰，雖有腹痛後重，亦宜詳審，
不可概以攻積清奪施法，噤口不納水穀下痢，都因熱升濁攻，必用大苦，
如芩連石蓮清熱，人參輔胃益氣熱氣一開，即能進，食藥宜頻頻進二三日。

小兒熱病最多者，以體屬純陽，六氣著人，氣血皆化為熱也，飲食不化，蘊蒸於裏，
亦從熱化矣，然有解表已復熱，攻裏熱已復熱，利小便愈後復熱，養陰滋清，
熱亦不除者，張季明謂元氣無所歸著，陽浮則倏熱矣，六神湯主之。

秋深初涼，＠年發熱欬嗽，證似春月風溫證，但溫乃漸熱之稱，涼即漸冷之意，
春月為病，猶是冬令固密之餘，秋令感傷，恰值夏月發泄之後，其體質之虛實不同，
但溫自上受，燥自上傷，理亦相等，均是肺氣受病，世人誤認暴感風寒渴投三陽發散，
津劫燥甚，喘急告危，若果暴涼外束，身熱痰嗽，只宜＠豉湯，
或蘇梗前胡杏仁枳桔之屬，僅一二劑亦可，更有粗工亦知熱病，與瀉白散，
加芩連之屬，不知愈苦助燥，必增他變，當以辛涼甘潤之方，氣燥自平而愈，
慎勿用苦燥劫爍胃汁。

秋燥一證，氣分先受，治肺為急，若延＠數十日之久，病必入血分，
又非輕浮肺藥可治，須審體質證端，古謂治病當活潑潑地，如盤走珠耳。

沈堯峰云，在天為燥，在地為金，燥亦五氣之一也，然燥萬物者，莫熯乎火，
故火未有不燥，而燥未有不從火來，溫熱二證論火，即所以論燥也，若非論燥，
仲景條內，兩渴字從何處得來，且熱病條云，口燥渴，明將燥字點出，喻氏云，
古人以燥熱為暑，故用白虎湯主治，此悟徹之言也，明乎，此則溫熱二證，火氣兼燥，
夫復何疑。


